钦定古今图书集成/理学汇编/学行典/第245卷 > 吴士骖
## 钦定古今图书集成/理学汇编/学行典/第245卷 > 吴士骖

按《绍兴府志》：“吴士骖，字少愚，萧山人。万历庚子，岁大
饥，赈米三百石，院府并奖之。其后家益饶，善益积，然
行之不使人知。有除夜入其室者，意行窃也。士骖见
之，赠以金，劝使改行，而秘其姓名，虽子孙无知之者。
其他行事，尤难悉数。惟自念素封，为善有资，贫人逋
负，置之若忘。生平恂恂足不入公庭。兰邑人谓百年
来世德第一。”